CELEX: 62008CA0010
Language: fi
Date: 2009-03-19 00:00:00
Title: Asia C-10/08: Yhteisöjen tuomioistuimen tuomio (ensimmäinen jaosto) 19.3.2009 — Euroopan yhteisöjen komissio v. Suomen tasavalta (Muista jäsenvaltioista tuotujen käytettyjen ajoneuvojen verotus Suomessa — Kansallisen säännöstön yhteensoveltuvuus EY 90 artiklan ensimmäisen kohdan, kuudennen arvonlisäverodirektiivin ja direktiivin 2006/112/EY kanssa)

16.5.2009   
            
            
               FI
            
            
               Euroopan unionin virallinen lehti
            
            
               C 113/9
            
         Yhteisöjen tuomioistuimen tuomio (ensimmäinen jaosto) 19.3.2009 — Euroopan yhteisöjen komissio v. Suomen tasavalta
   (Asia C-10/08) (1)
   
   (Muista jäsenvaltioista tuotujen käytettyjen ajoneuvojen verotus Suomessa - Kansallisen säännöstön yhteensoveltuvuus EY 90 artiklan ensimmäisen kohdan, kuudennen arvonlisäverodirektiivin ja direktiivin 2006/112/EY kanssa)
   2009/C 113/17
   Oikeudenkäyntikieli: suomi
   
      Asianosaiset
   
   
      Kantaja: Euroopan yhteisöjen komissio (asiamiehet: I. Koskinen ja D. Triantafyllou)
   
      Vastaaja: Suomen tasavalta (asiamies: J. Heliskoski)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — EY 90 artiklan ja jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 17 artiklan 1 ja 2 kohdan, joista on tullut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 167 ja 168 artikla, rikkominen — Kansallinen lainsäädäntö, jossa säädetään autoverosta suoritettavasta arvonlisäverosta ja oikeudesta vähentää myynnistä suoritettavasta arvonlisäverosta vastaava määrä — Saman verotusarvon soveltaminen alle kolme kuukautta vanhoihin autoihin kuin uusiin autoihin — Sellaisen asteikon soveltaminen alle kuuden kuukauden ikäisiin autoihin, jonka mukaan auton arvo alenee 0,8 prosenttia kuukaudessa, sellaisissa tapauksissa, joissa kansallisilla markkinoilla ei ole todettu olevan vastaavia ajoneuvoja
   
      Tuomiolauselma
   
   
               1)
            
            
               Suomen tasavalta ei ole noudattanut EY 90 artiklan ensimmäisen kohdan ja jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 17 artiklan 1 ja 2 kohdan, joiden sisältö toistetaan yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 167 ja 168 artiklassa, mukaisia velvoitteitaan, koska se on sallinut, että 29.12.1994 annetun autoverolain (1482/1994) 5 §:ssä tarkoitettu vero voidaan 30.12.1993 annetun arvonlisäverolain (1501/1993) 102 §:n 1 momentin 4 kohdan mukaisesti vähentää arvonlisäverosta.
            
         
               2)
            
            
               Suomen tasavalta ei ole noudattanut EY 90 artiklan ensimmäisen kohdan mukaisia velvoitteitaan, koska se on soveltanut ajoneuvoverotuksessa samaa verotusarvoa alle kolme kuukautta vanhoihin ajoneuvoihin kuin uusiin ajoneuvoihin.
            
         
               3)
            
            
               Kanne hylätään muilta osin.
            
         
               4)
            
            
               Suomen tasavalta vastaa omista oikeudenkäyntikuluistaan, ja se velvoitetaan korvaamaan kolme neljäsosaa Euroopan yhteisöjen komission oikeudenkäyntikuluista.
            
         
               5)
            
            
               Euroopan yhteisöjen komissio vastaa omista oikeudenkäyntikuluistaan muilta osin.
            
         
      (1)  EUVL C 79, 29.3.2008.